31999R1228
L 154/91
JURNALUL OFÍCIAL AL UNIUNII EUROPENE
REGULAMENTUL (CE) NR. 1228/1999 AL COMISIEI
din 28 mai 1999
privind seriile de date care trebuie furnizate pentru statistica serviciilor de asigurare
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE, Euratom) nr. 58/97 al Consiliului din 20 decembrie 1996 privind statisticile structurale în întreprinderi (1), modificat ultima dată de Regulamentul (CE, Euratom) nr. 410/98 (2), în special articolul 12 literele (ii), (v) și (vii),
(1)
întrucât Regulamentul (CE, Euratom) nr. 58/97 al Consiliului privind statisticile structurale în întreprinderi a stabilit un cadru comun pentru elaborarea statisticilor comunitare privind structura, activitatea, rezultatele și competitivitatea sectorului de asigurări în Comunitate;
(2)
întrucât este necesar să se specifice frecvența elaborării statisticilor multianuale privind serviciile de asigurare; întrucât este necesar să se specifice primul an de referință în elaborarea rezultatelor menționate în anexa 5 la Regulamentul (CE, Euratom) nr. 58/97; întrucât este necesar să se specifice defalcarea rezultatelor pentru elaborarea statisticilor serviciilor de asigurare;
(3)
întrucât măsurile avute în vedere sunt în conformitate cu avizul Comitetului pentru programul statistic,
ADOPTĂ PREZENTUL REGULAMENT:
Articolul 1
Frecvența elaborării caracteristicilor multianuale, defalcarea rezultatelor și primul an de referință pentru elaborarea rezultatelor menționate la articolele 4, 8 și 9 din Regulamentul (CE, Euratom) nr. 58/97 al Consiliului sunt specificate în seriile de date care figurează în anexa la prezentul regulament.
Articolul 2
(1) Statele membre trebuie să furnizeze aceste serii referitoare la caracteristicile din lista A, secțiunea 4, alineatul (3) din anexa 5 la Regulamentul (CE, Euratom) nr. 58/97 pentru anii de referință 1999 și următorii și la caracteristicile din lista B, secțiunea 4, alineatul (4) din anexa 5 a aceluiași regulament pentru anii de referință 2003 și următorii.
(2) Statele membre trebuie să furnizeze, de asemenea, aceste serii privind caracteristicile din lista A pentru anii de referință 1996, 1997 și 1998 și din lista B pentru anii de referință 2000, 2001 și 2002, în cazul în care acestea corespund practicilor naționale existente.
Articolul 3
Prezentul regulament intră în vigoare la 20 de zile după publicarea sa în Jurnalul Oficial al Comunităților Europene.
Prezentul regulament este obligatoriu în toate elementele sale și este direct aplicabil în toate statele membre.
Adoptat la Bruxelles, 28 mai 1999.